በአማራ ክልል አስተናጋጅነት እየተካሄደ ባለው ውድድር አማራ ክልል የደረጃ ሰንጠረዡን እየመራ ነው፡፡
‹‹ከ1999 ዓ.ም ጀምሮ በኢትዮጵያ ባህል ስፖርቶች ውድድር አማራ ክልል ሻምፕዮን ያልሆነው አንድ ጊዜ ብቻ ነው›› ብለዋል አቶ ሙሉጌታ ሉሌ17ኛው የኢትዮጵያ ባህል ስፖርቶች ውድድር እና 13ኛው ባህል ፌስቲቫል በአማራ ክልል አስተናጋጅነት በደብረማርቆስ ከተማ እየተካሄደ ነው፡፡ከስድስት የክልሎች እና ከሁለቱ ከተማ አስተዳደሮች የተውጣጡ ከ700 በላይ ተወዳዳሪዎች በ13 የባህል ስፖርት ዓይነቶች እየተሳተፉ ይገኛሉ፡፡ በውድድሩ ጋምቤላ፣ ሶማሌ እና ሀረሪ ክልሎች አልተሳተፉም፤ ሐረሪ በፀጥታ እና ጋምቤላና ሶማሌ ክልሎች ደግሞ በበጀት ችግር ነው በውድድሩ ያልተሳተፉት፡፡ውድድሩ ከተጀመረበት የካቲት 7/2012 ዓ.ም ጀምሮም በርካታ የማጣሪያ ውድድሮች ተደርገዋል፡፡ በእነዚህ ውድድሮች አማራ ክልል በሁሉም ማጣሪያዎች ለፍጻሜ ደርሷል፡፡ እስከ ትናንት የካቲት 10/2012 ዓ.ም ድረስ በተደረጉ አምስት የዋንጫ ውድድሮች አራቱን በመውሰድ በአንደኛነት እየመራ እንደሚገኝ በአማራ ክልል ስፖርት ኮሚሽን የስፖርት ማኅበራት ዕውቅናና ድጋፍ ዳሬክተር አቶ ሙሉጌታ ሉሌ አስታውቀዋል፡፡ ዛሬ ረፋድ ላይ በሁለቱም ፆታ በተደረገ የፈረስ ጉግስ እና ሽርጥ የፍጻሜ ውድድርም አሸናፊ ሆኗል፡፡